
26-TA-571: Rīkojuma projekts (Vispārīgais)
Par nekustamo īpašumu “Damalas” un “Jaungludauši” Lubes pagastā, Talsu novadā, daļu pirkšanu valsts reģionālā autoceļa P126 “Valdgale-Roja”  pārbūves projekta īstenošanai

1.3. Pašreizējā situācija, problēmas un risinājumi
	Iebildums
Saskaņā ar aktuālo zemesgrāmatā un Nekustamā īpašuma valsts kadastra informācijas sistēmā esošo informāciju, pēc Ministru kabineta rīkojuma projekta izstrādes uzsākšanas ir mainījies nekustamā īpašuma "Damalas" īpašnieks. Likumprojekts un tā anotācija balstās uz iepriekšējā īpašnieka sniegto piekrišanu nekustamā īpašuma atsavināšanai un piedāvātajai taisnīgajai atlīdzībai.
Atbilstoši Sabiedrības vajadzībām nepieciešamā nekustamā īpašuma atsavināšanas likuma regulējumam atsavināšanas process, tajā skaitā taisnīgās atlīdzības noteikšana, ir vērtējams attiecībā uz personu, kurai nekustamais īpašums pieder atsavināšanas brīdī. Iepriekšējā īpašnieka piekrišana kā personiska gribas izpausme nav attiecināma uz jauno īpašnieku un nevar tikt uzskatīta par pietiekamu pamatu atsavināšanas pamatojumam attiecībā uz viņu.
Ņemot vērā minēto, Ministru kabineta rīkojuma projektā turpmākās izstrādes ietvaros būtu precizējami faktiskie apstākļi par nekustamā īpašuma aktuālo īpašnieku, kā arī attiecīgi aktualizējama un papildināma Ministru kabineta rīkojuma projekta anotācija un pamatojums, kā arī pievienojami aktuālie Nekustamā īpašuma valsts kadastra informācijas sistēmas un zemesgrāmatas dati.

